ai4bharat/Pralekha huggingface dataset:
کوئلے کی وزارت
کوئلے کی وزارت نے پرفورمینس بینک گارنٹی کی نظر ثانی میں رعایت کی پیشکش کی ہے
کمرشل کوئلہ بلاک کی نیلامی کے لیے، بولی کی مقررہ تاریخ میں 30 جنوری 2023 تک توسیع کر دی گئی ہے
کوئلہ کی وزارت نے 141 کوئلہ کانوں کے لیے 03 نومبر 2022 کوکمرشئل کوئلہ کانوں کی نیلامی کے چھٹے دور اور پانچوں دور کی دوسری کوشش کا آغاز کیاہے۔ صنعت کی طرف سے مانگ کو مدنظر رکھتے ہوئے اور کاروبار کرنے میں آسانی  کو فروغ دینے کے لیے، وزارت نے فیصلہ کیاہے کہ کان کو کھولنے کی اجازت ملنے پر متعلقہ کوئلہ کانوں کے لیے پرفارمنس بینک گارنٹی  میں پہلی ترمیم کی جائے گی۔
ٹینڈر دستاویز کی دفعات کے مطابق، کامیابی کے ساتھ نیلام ہونے والی ہر کوئلہ کان کے لیے پیش کی جانے والی پرفارمنس بینک گارنٹی میں سال کے آغاز میں اپریل کے مہینے کے لیے نیشنل کول انڈیکس  کی بنیاد پر سالانہ نظر ثانی کی جائے گی۔ چونکہ، 2020 میں پہلی تجارتی کوئلہ کان کی نیلامی کے آغاز کے بعد سے این سی آئی دوگنی ہو گئی ہے، صنعت سے پی بی جی ترمیمی دفعات میں نرمی کے لیے کئیدرخواستیں موصول ہوئیں ۔ اس پر زور دیا گیا کہ این سی آئی میں غیر معمولی اضافے سے ان کامیاب بولی دہندگان پر اہم مالی بوجھ پڑا ہے جن کی کانیں کام کاج شروع ہونے کے پہلے مرحلے میں ہیں، جس کی وجہ سے کان کی آپریشنل سرگرمیوں کے لیے فنڈز کی دستیابی پر اثر پڑا ہے۔
سرمایہ کاری کے لیے سازگار اس اقدام سے کوئلہ کانوں کے کام کاج کے دوران بولی لگانے والوں پر مالی بوجھ کم ہونے کی امید ہے اور اس سے تجارتی کوئلہ کانوں کی نیلامی میں بولی دہندگان کی شرکت میں اضافہ کی امید ہے۔ اس کے بدلے اور جاری نیلامی کے دور میں اس ترمیم کو لاگو کرنے کے لیے، وزارت نے نیلامی کی بولی کی مقررہ تاریخ 13 جنوری 2023 سے بڑھا کر 30 جنوری 2023 کر دی ہے۔
۔۔۔
ش ح۔ا س۔ ت ح
U–470
(Visitor Counter : 84
امور داخلہ کی وزارت
وزیراعظم نے جموں وکشمیر کی مختلف سیاسی جماعتوں کے رہنماؤں کے ساتھ ایک اعلیٰ سطحی میٹنگ کی
جموں وکشمیر میں جمہوریت کی جڑیں مضبوط کرناہماری اولین ترجیح ہے: وزیراعظم
تیز رفتاری سے حد بندی ہو، تاکہ انتخابات ہوسکیں: وزیراعظم
جموں وکشمیر کو ایک منتخب حکومت ملنا چاہئے، جو جموں وکشمیر کی ترقی کی رفتار میں تیزی لائے: وزیراعظم
وزیراعظم نے جموں وکشمیر میں ترقیاتی پروجیکٹوں کی پیش رفت پر اطمینان کا اظہار کیا
جموں وکشمیر میں مرکزی حکومت کی جاری اسکیموں سے ہورہے کام 90 فیصد مکمل ہو چکے ہیں:وزیراعظم
نئی دہلی،24؍ جون : وزیراعظم جناب نریندر مودی نے جموں وکشمیر کی مختلف سیاسی جماعتوں کے رہنماؤں کے ساتھ ایک اعلیٰ سطحی میٹنگ کی صدارت کی۔ جموں وکشمیر کے سلسلے میں جمہوریت کو تقویت بخشنے پر تفصیلی بات چیت ہوئی۔بلاک اور ضلعی ترقیاتی کونسل کی تشکیل اور انتخاب کے ساتھ ساتھ 3 درجے کے پنچایتی راج نظام کے قیام کے پس منظر میں جموں وکشمیر میں ترقیاتی عمل کو مزید فروغ دینے پر تفصیلی بات چیت ہوئی۔ مختلف سیاسی جماعتوں کے رہنماؤں نے اس سلسلے میں آگے کے راستوں پر اپنے خیالات کا اظہار کیا۔ انہوں نے آئین اور جمہوریت کو مضبوطی دینے کے لئے اپنے عزم کا بھی اظہار کیا۔
وزیراعظم جناب نریندر مودی نے تبادلہ خیال کے خوشگوار ماحول اور خیالات کے واضح تبادلے کی ستائش کی۔ انہوں نے اس بات پر زور دیا کہ جموں وکشمیر میں جمہوریت کی جڑوں کو مضبوط کرنا ہماری اولین ترجیح ہے۔ انہوں نے مزید کہا کہ تیز رفتاری سے حد بندی ہو ، تاکہ انتخابات ہوسکیں اور جموں وکشمیر کو ایک منتخب حکومت مل سکے، جو جموں وکشمیر کی ترقی کی رفتار کو آگے بڑھا سکے۔
وزیراعظم نے جموں وکشمیر کے لیڈروں کو بتایا کہ عوام ، خاص طور پر نوجوان ، جن کو جموں کی سیاسی قیادت فراہم کی جانی چاہئے اور اس بات کو یقینی بنانا چاہئے کہ ان کی اُمنگوں کو پورا کیا جاسکے۔
مرکزی وزیر داخلہ جناب امت شاہ نے کہا کہ جموں وکشمیر نے شفافیت کے ساتھ ساتھ ترقی کو زبردست فروغ دینے کے ساتھ ساتھ ایک لمبا راستہ طے کیا ہے۔ جموں وکشمیر میں مرکزی حکومت کی اسکیموں پر 90 فیصد کامیابی کے ساتھ کام مکمل ہو چکا ہے۔ متعدد بڑے سڑک پروجیکٹوں کے ساتھ 2 نئے ایمس ، 7 نئے میڈیکل کالجز قائم کئے جارہے ہیں۔ جموں وکشمیر میں ساڑھے چار لاکھ روز گار پیدا کرنے کے ساتھ صنعتی ترقی میں تیزی لانے کے لئے 28400 کروڑ پیکج کے ساتھ نئی صنعتی پالیسی کے تحت نوٹیفائڈ کیا گیا ہے۔
جناب امت شاہ نے زور دیتے ہوئے کہا ہے کہ حد بندی عمل اور پرامن انتخابات پارلیمنٹ میں کئے گئے وعدے کے مطابق ریاستی درجہ بحال کرنے کے لئے اہم سنگ میل ہیں۔
اس میٹنگ میں جناب فاروق عبداللہ، جناب غلام نبی آزاد، محترمہ محبوبہ مفتی، جناب عمر عبداللہ، جناب کویندر گپتا، جناب مظفر حسین بیگ، جناب نرمل سنگھ، جناب تارا چند، جناب محمد الطاف بخاری، جناب سجاد غنی لون، جناب ریندر رینا، جناب غلام احمد میر، جناب محمد یوسف تاریگامی اور جناب بھیم سنگھ نے شرکت کی۔
ان کے علاوہ اس اجلاس میں مرکزی وزیر داخلہ جناب امت شاہ ، جموں وکشمیر کے لیفٹیننٹ گورنر جناب منوج سنہا، قومی سلامتی کے مشیر جناب اجیت ڈوبھال، وزیر اعظم کے دفتر میں وزیر مملکت جناب جتیندر سنگھ اور سینئر افسران نے شرکت کی۔
۰۰۰۰۰۰۰۰

U-5885
(Visitor Counter : 184
دیہی ترقیات کی وزارت
آزادی کا امرت مہوتسو کے حصے کے طور پر علامتی ہفتہ کی تقریب کے دوران ڈی ڈی یو-جی کے وائی کے تحت ملک بھر میں خواتین پر مر کوزترغیب فراہم کرنے والے 174 کیمپوں کا انعقاد
کورسز میں داخلہ لینے کے لیے 4281 سے زائد خواتین امیدواروں کو ترغیب فراہم کی گئی
ڈی دی یو –جی کے وائی اسکیم تربیت یافتہ کل امیدواروں میں سے ایک تہائی خواتین کو اسکیم کے تحت لازمی قرار دیتی ہے
خواتین کے عالمی دن 2022 کے موقع پر دیہی ترقی کے محکمے  کی جانب سے آزادی کا امرت مہوتسو کے علامتی ہفتہ کے ایک حصے کے طور پر، دین دیال اپادھیائے گرامین کوشلیہ یوجنا  کے تحت 7مارچ ، 2022کو ملک بھرمیں 174 سے زیادہ ‘خواتین پرمرکوز’ ترغیب فراہم کرنے والے کیمپوں کا انعقاد کیا گیا۔ اوسرکی آزادی کے مناسب عنوان کے ساتھ مختلف ریاستی دیہی روزی روٹی مشنز ،ہنر سے متعلق ریاستی مشنس  اور پروجیکٹ کانفاذ ایجنسیوں  کے ذریعے پروگرام منعقد کیا گیا تاکہ اسے ایک شاندار کامیابی حاصل ہو۔
اسسٹنٹ بیوٹی تھراپسٹ، سیلف ایمپلائیڈ ٹیلرنگ اور سیمپل ٹیلرنگ وغیرہ جیسے کورسز میں داخلہ لینے کے لیے ملک بھر میں لگائے گئے اس طرح کے کیمپوں کے ذریعے 4281 سے زیادہ خواتین امیدواروں کو کامیابی کے ساتھ ترغیبات فراہم کی گئیں ۔ترغیب فراہم کرنے والے کیمپس پروگرام کا ایک اہم جزوہیں کیونکہ یہ ممکنہ امیدواروں تک پہنچنے کے وافرموقع کرتاہے اور انھیں اسکیم اوراس کی دفعات کے بارے میں مطلع کرتاہے ۔
جھارکھنڈ میں ترغیب فراہم کرنے والے کیمپ منعقد کئے گئے ہیں
ڈی ڈی یو –جی کے وائی اسکیم تربیت یافتہ کل امیدواروں میں سے ایک تہائی خواتین کو اسکیم تحت لازمی قرار دیتی ہےاور مذکورہ اسکیم اگرچہ 15-35 سال کی عمر کے دیہی غریب نوجوانوں کاتعین کرتی ہے، لیکن خواتین امیدواروں کے لیے عمر کی زیادہ سے زیزادہ حد 45 سال ہے۔
دین دیال اپادھیائے گرامین کوشلیا یوجنا  25 ستمبر 2014 کو شروع کیا گیا، ایک ملک گیر سطح کا پلیسمنٹ سے منسلک ہنر مندی کا تربیتی پروگرام ہے، جسے بھارتی حکومت  کی دیہی ترقی کی وزارت ، کے ذریعے امداد دی جاتی ہے۔ ڈی ڈی یو جی کے وائی غریب دیہی نوجوانوں کی تقرری سے منسلک ہنر تیار کرنے اور انہیں معیشت کے مختلف شعبوں میں اجرت پر ملازمت دینے کی کوشش کرتا ہے۔ پروگرام میں کم از کم 70فیصد تربیت یافتہ امیدواروں کے لیے گارنٹی شدہ اسامیوں کے ساتھ ایک نتیجہ کی قیادت والا ڈیزائن ہے۔
ڈی ڈی یو –جی کے وائی پروگرام 27 ریاستوں اور تین مرکز کے زیرانتظام علاقوں میں دیہی غریب نوجوانوں کے لیے نافذ کیا جا رہا ہے ، جس میں تقرریوں پر زور دیا جا رہا ہے۔ 871 سے زیادہ پراجیکٹ نفاذ سے متعلق ایجنسیاں 2381 سے زیادہ تربیتی مراکز کے ذریعے دیہی غریب نوجوانوں کو 611 ملازمتوں کی تربیت دے رہی ہیں۔ مجموعی طور پر 11.44 لاکھ نوجوانوں کو تربیت دی گئی ہے اور 7.15 لاکھ نوجوانوں کو 31 جنوری 2022 تک رکھا گیا ہے۔
قانون اور انصاف کی وزارت
بچہ مزدوری کے بارے میں 17 واں نیشنل ویبینار 12 جون کو منعقد کیا جائے گا
بچہ مزدوری کے خلاف عالمی دن منانے کے ایک حصے کے طور پر 12 جون 2023 کو وزارت کے محکمے کے ذریعہ بچہ مزدوری کے بارے میں 17 واں نیشنل ویبینار منعقد کیا جائے گا۔ اس ویبینار میں بچوں کو مزدوری کی زنجیروں سے آزاد کراتے ہوئے ان کے مستقبل کو نئی شکل دینے کے لئے بچوں کو بااختیار بنانے پر توجہ مرکوز کی جائے گی۔
ویبینار میں شامل ہونے کےلئے لنک درج ذیل ہے:
https://www.youtube.com/@ministryoflawandjustice2954
۔۔۔۔۔۔۔۔۔۔۔
ش ح۔ا گ۔ن ا۔
U-5988
(Visitor Counter : 65
امور داخلہ کی وزارت
عام شہریوں اور سکیورٹی اہلکاروں پر نکسل حملے
نئی دہلی،10؍جولائی،دفاع کے وزیر مملکت جناب جی کشن ریڈی نے آج راجیہ سبھا میں ایک سوال کے تحریری جواب میں بتایا کہ بائیں بازو کی انتہا پسندی اور بائیں بازو کی انتہاپسندی سے متاثر ہونے والے جغرافیہ کے پھیلاؤ میں مسلسل گراوٹ آئی ہے۔ بائیں بازو کے تشدد کے واقعات میں کمی واقع ہوئی ہے۔ 2009 میں 2258 بائیں بازو کے تشدد کے واقعات رونما ہوئے تھے، جبکہ یہ تعداد 2018 میں گھٹ کر 833 ہوگئی۔ بائیں بازو کے تشدد سے ہونے والی اموات میں بھی کمی آئی ہے۔2010 میں بائیں بازو کے تشددکے واقعات میں 1005 اموات ہوئی تھیں، جو کہ 2018میں گھٹ کر240 ہو گئیں۔ بائیں بازو کی انتہاپسندی سے متاثر ہونے والے جغرافیائی علاقوں کی توسیع میں آئی کمی متاثر ہونے والے اضلاع کی تعداد میں کمی سے واضح ہے۔ 2018 میں ملک کے صرف 60 ضلعوں میں بائیں بازو کے تشدد کے واقعات رونما ہوئے۔ بائیں بازو کے تشدد میں گراوٹ کا رجحان 2019 میں بھی جاری ہے۔ 2018 کی مدت کے مقابلے 2019 میں بائیں بازو کے تشدد کے واقعات اور ان واقعات سے ہونے والی اموات کی تعداد درج ذیل ہے:
|
|
نمبر شمار
|
|
پیرا میٹرس
|
|
2018 
|
|
2019 
|
|
1
|
|
واقعات کی تعداد
|
|
447
|
|
338
|
|
2
|
|
اموات 
|
|
126
|
|
102
|
|
3
|
|
شہیدسکیورٹی اہلکاروں کی تعداد
|
|
41
|
|
38
جامع انداز میں بائیں بازو کی انتہاپسندی کی لعنت پر قابو پانے کےلئے حکومت ہند نے 2015 میں ایک قومی پالیسی اور ایکشن پلان وضع کیا، جس میں کثیر جہتی طریقۂ کار پر زور دیا گیا۔ اس میں سکیورٹی، ترقیات اور مقامی کمیونٹی کے حقوق کو یقینی بنانا شامل ہیں۔
امورداخلہ کی وزارت سی اے پی ایف بٹالین کی تعیناتی، ہیلی کاپٹرس اور یو اے وی کی سہولت اور انڈین ریزرو بٹالین  ؍ اسپیشل انڈیا ریزرو بٹالین  کی منظوری کے ذریعے وسیع پیمانے پر ریاستی حکومتوں کو تعاون فراہم کر رہی ہے۔ ریاستی پولیس، انٹلیجنس ایجنسیوں اور مرکزی مسلح پولیس فورسیز کی صلاحیت سازی کے لئے پولیس فورس کی جدیدکاری ، سکیورٹی سے متعلق اخراجات  اسکیم اور خصوصی بنیادی ڈھانچے کی اسکیم  کے تحت فنڈز فراہم کرائے جاتے ہیں۔
حکومت ہند کی اہم وزارتوں کے ذریعہ وسائل اور اسکیم کے مؤثر نفاذ کے ذریعے ترقیاتی عمل کو انجام دیا جاتا ہے۔بائیں بازو کی انتہا پسندی سے متاثرہ علاقوں میں بنیادی ڈھانچے کو بہتر بنانے کے لئے نمایاں کوششیں کی گئی ہیں۔مجوزہ 11ہزار کلو میٹر سڑکوں میں سے 5500 کلو میٹر سڑک کی تعمیر کی گئی ہے۔ ٹیلی کام رابطہ کو بہتر بنانے کے لئے 2335 موبائل ٹاور نصب کئے گئے ہیں، جبکہ پروجیکٹ کے اگلے مرحلے میں 4072 موبائل ٹاور نصب کئے جائیں گے۔
بائیں بازو کی انتہاپسندی سے متاثرہ علاقوں میں بنیادی ڈھانچے کی ترقی کو مزید بہتر بنانے کے لئےریاستی حکومتوں کو 33.33کروڑ روپے سالانہ شدید طورپر متاثرہ فی ضلع کی شرح سے خصوصی مرکزی امداد  کے تحت فنڈز دیئے جاتے ہیں۔
۔۔۔۔۔۔۔۔۔۔۔
۰۰۰۰۰۰۰۰

U-3006
(Visitor Counter : 36
محنت اور روزگار کی وزارت
این پی ایس۔ ٹریڈرس کو تاجروں بشمول خوردہ دکانداروں کی فلاح و بہبود کے لیے لاگو کیا جا رہا ہے
محنت اور روزگار کے وزیر مملکت جناب رامیشور تیلی نے راجیہ سبھا میں ایک تحریری جواب میں یہ معلومات دی ہے کہ دکانیں اور تجارتی ادارے متعلقہ ریاستوں/ مرکز کے زیر انتظام علاقوں میں رجسٹر ہوتے ہیں۔ ایسا کوئی ڈیٹا اس وزارت کے پاس نہیں ہے۔
حکومت نے خوردہ دکانداروں سمیت تاجروں کی فلاح و بہبود کے لیے ستمبر 2019 میں تاجروں اور سیلف ایمپلائیڈ کے لیے قومی پنشن اسکیم شروع کی تھی۔ یہ ایک رضاکارانہ اور شریک معاون پنشن سکیم ہے۔ 18-40 سال کی عمر کے وہ تاجر جن کا سالانہ کاروبار، 1.5 کروڑ روپے سے زیادہ نہیں ہے اور جو ای پی ایف او/ ای ایس آئی سی/ ایم پی ایس/ پی ایم۔ ایس وائی ایم کے ممبر نہیں ہیں یا انکم ٹیکس دہندہ نہیں ہیں، وہ اس اسکیم میں شامل ہو سکتے ہیں۔ اس کے علاوہ، اہل افراد پورٹل www.maandhan.in پر جا کر خود بھی اندراج کروا سکتے ہیں۔ اس اسکیم میں اندراج ، ملک بھر میں اس کے 4 لاکھ سے زیادہ مراکز کے نیٹ ورک کے ساتھ کامن سروس سینٹرز کے ذریعے کیا جاتا ہے۔ اسکیم کے تحت، 50فیصد ماہانہ حصہ استفادہ کنندہ کے ذریعہ قابل ادائیگی ہے اور مرکزی حکومت کے ذریعہ اس کے مساوی و مماثل حصہ ادا کیاجاتا ہے ۔ سبسکرائبرز، 60 سال کی عمر کو پہنچنے کے بعد، ہر ماہ 3000 روپے کی کم از کم یقینی پنشن کے اہل ہیں۔ 12.02.2023 تک اس اسکیم کے تحت کل رجسٹریشنز 52,211 ہیں۔
بجلی کی وزارت
وزیر اعظم مودی کل شملہ میں سرکاری اسکیموں کے مستفدین کے ساتھ بات چیت کریں گے
وزیر اعظم 21000 کروڑ روپے کے بقدر کسان سمّان ندھی اسکیم کی گیارہویں قسط جاری کریں گے
بجلی اور این آر ای کے مرکزی وزیر جناب آر کے سنگھ، بھوج پور  سے ورچوئل طریقے سے اس پروگرام میں شامل ہوں گے
نئی دہلی 30؍مئی 2022
ہماری آزادی کے 75 سال پورے ہونے کے موقع پر، پورے ملک میں آزادی کا امرت مہوتسو منایا جارہا ہے۔ تقریبات کے ایک حصے کے طور پر، کل ’غریب کلیان سمیلن‘ کا انعقاد کیا جائے گا، جوکہ سبھی ضلعوں پر محیط ملک گیر پیمانے پر منعقد ہونے والی اب تک کی سب سے بڑی تقریب ہوگی۔ عزت مآب وزیر اعظم جناب نریندر مودی، حکومت ہند کی 9 وزارتوں اور محکموں کی لگ بھگ 16 اسکیموں، پروگراموں کے مستفدین کے ساتھ بات چیت کریں گے۔ عزت مآب وزیر اعظم، پردھان منتری کسان سمّان ندھی، پردھان منتری اجولا یوجنا، پوشن ابھیان، پردھان منتری ماتری وندنا یوجنا، سووچھ بھارت مشن ، جل جیون مشن اور امرت، پردھان منتری سواندھی یوجنا، ایک ملک، ایک راشن کارڈ، پردھان منتری غریب کلیان انّ یوجنا، آیوشمان بھارت پی ایم جن آروگیہ یوجنا، آیوشمان بھارت صحت اور چاق وچوبند رہنے سے متعلق مراکز اور پردھان منتری مدرا یوجنا جیسے وسیع تر پروگراموں، اسکیموں کے اثرات کے بارے میں مستفدین کے ساتھ بات چیت کریں گے۔
قومی سطح کی یہ میٹنگ کل شملہ میں منعقد ہورہی ہے، جہاں عزت مآب وزیر اعظم، مستفدین کے ساتھ براہ راست گفتگو کریں گے۔ عزت مآب وزیر اعظم 21000 کروڑ روپے سے زیادہ مالیت کی کسان سمان ندھی کی 11 ویں قسط بھی جاری کریں گے۔
بجلی اور این آر ای کے مرکزی وزیر جناب آر کے سنگھ، بھوج پور  سے ورچوئل طریقے سے اس ملک گیر تقریب میں شرکت کریں گے۔ صبح 9 بج کر 45 منٹ سے صبح 10 بج کر 50 منٹ تک منعقد ہونے والے اس پروگرام کے دوران، جناب آر کے سنگھ بھوج پور میں مستفدین کے ساتھ بات چیت کریں گے۔ مختلف اسکیموں کے بارے میں فلموں کی بھی نائش کی جائے گی۔ اس کے بعد جناب سنگھ ورچوئل طور پر قومی پروگرام میں شامل ہوجائیں گے۔
اس کے علاوہ پورے ملک کی سبھی ریاستی راجدھانیوں؍ ضلع ہیڈ کوارٹرس؍ کے وی کے مراکز میں بھی تقریبات کا انعقاد کیا جارہا ہے، جہاں اسکیم سے مستفید ہونے والے افراد، عزت مآب وزرائے اعلیٰ، مرکزی، ریاستی وزرا، ارکان پارلیمنٹ، قانون ساز اسمبلی کے ارکان، ایم ایل ایز اور دیگر منتخبہ عوام نمائندوں کے ساتھ بات چیت کریں گے۔ ریاست، ضلع، کے وی کے سطح کے پروگرام صبح 9 بج کر 45 منٹ پر شروع ہوں گے۔ صبح لگ بھگ 11 بجے یہ سبھی پروگرام، قومی سطح کے پروگرام کے ساتھ منسلک ہوجائیں گے۔ قومی سطح کی تقریب کو، دور درشن اپنے قومی اور علاقائی چینلوں کے توسط سے براہ راست نشر کرے گا۔
وزارتِ تعلیم
تکنیکی تعلیم کی سہولیات
نئی دہلی،20دسمبر ،2021
نئی تعلیمی پالیسی کے پاس ٹکنالوجی کے استعمال اور انضمام پر باب 23 اور آن لائن اور ڈیجیٹل تعلیم پر باب 24 ہے، جہاں تمام پالیسی اقدامات اور کارروائی کے نکات کی تفصیلات دی گئی ہیں۔
نیشنل ڈیجیٹل ایجوکیشن آرکیٹیکچر کے بلیو پرنٹ کا آغاز 29 جولائی 2021 کو بھارتی وزیر اعظم کے ذریعہ کیا گیا ہے، جس کا مقصد ہندوستانی تعلیمی نظام کے چیلنجوں کا مقابلہ کرنے کے ساتھ ساتھ ان چیلنجوں کے لیے کھلے اور قابل عمل حل تلاش کرنا ہے اور باہمی تعاون کے قابل بنانا، تعلیم کے شعبے میں ترقی پذیر، عوامی ڈیجیٹل انفراسٹرکچر جسے متعدد پلیٹ فارمز اور پوائنٹ سلوشنز کے ذریعے استعمال کیا جا سکتا ہے۔ یہ سیکھنے والوں ،اساتڈہ ،منتظمین ،اسکول بورڈز ،خودمختار تنظیموں اورخاص طورپر ریاستوں اور مرکز کے زیر انتطام علاقوں کو ڈیجیٹل انفراسٹرکچر کی ترقی کے لیے متنوع تعلیمی ایکو سسٹم آرکیٹیکچر فراہم کرنے کے ساتھ ساتھ ایک فیڈریٹڈ لیکن انٹر آپریبل سسٹم فراہم کرتا ہے جو تمام اسٹیک ہولڈرز کی خود مختاری کو یقینی بناتا ہے۔
نشٹھا کے نام سے ایک مربوط ٹیچر ٹریننگ پروگرام شروع کیا گیا ہے، یہ "انٹیگریٹڈ ٹیچر ٹریننگ کے ذریعے اسکول کی تعلیم کے معیار کو بہتر بنانے" کے لیے ایک صلاحیت سازی کا پروگرام ہے۔نیچے دئے گئے لنک سے نشٹھا تک رسائی حاصل کی جاسکتی ہے:
:https://itpd.ncert.gov.in//
یہ معلومات وزیر مملکت برائے تعلیم محترمہ اناپورنا دیوی نے آج لوک سبھا میں ایک تحریری جواب میں دی۔
<><><><><>
ش ح-ا م-ج
U.No. : 14559
(Visitor Counter : 112
قانون اور انصاف کی وزارت
قومی عدلیہ ڈاٹا گرڈ : ای-کورٹس پروجیکٹ کے تحت احکامات، فیصلوں اور مقدمات کی تفصیلات کا ایک ڈاٹا بیس آن لائن پلیٹ فارم کے طور پر قائم کیا گیا
قومی عدلیہ ڈاٹا گرڈ  18735 ضلع اور ذیلی عدالتوں اور ہائی کورٹس کے احکامات ، فیصلوں اور مقدمات کی تفصیلات کا ایک ڈاٹا بیس ہے، جو ای- کورٹس پروجیکٹ کے تحت ایک آن لائن پلیٹ فارم کے طور پر قائم کیا گیا ہے۔ متعلقہ ضلع اور متعلقہ عدالتوں کے ذریعہ ڈاٹا کو حقیقی وقت کی بنیاد پر اپ ڈیٹ کیا جاتا ہے۔ یہ ملک کے تمام ضلع اور ذیلی کمپیوٹرائزڈ عدالتوں کی عدالتی کارروائیوں / فیصلوں سے متعلق اعداد وشمار فراہم کرتا ہے۔ تمام ہائی کورٹس بھی قومی عدلیہ ڈاٹا گرڈ  میں ویب سروسز کے ذریعہ شامل ہیں اور یہ تفصیلات مقدمے کے فریقوں کو آسانی سے دستیاب ہیں۔
ای-کورٹس پلیٹ فارم سروس کے ذریعہ قانونی مقدمات کے موجودہ فریق ، الاسٹک سرچ ٹیکنالوجی کا استعمال کرتے ہوئے ان کمپیوٹرائزڈ عدالتوں میں موجود 23.58 کروڑ سے زیادہ مقدمات اور 22.56 کروڑ احکامات / فیصلوں کی موجودہ صورت حال کے بارے میں معلومات حاصل کرسکتے ہیں۔ این جے ڈی جی پر دستیاب مقدمات کا ڈاٹا دیوانی اور فوجداری دونوں معاملات کے لئے دستیاب ہے اور ریاست اور ضلع کی سطح پر اس مقدمے کے بارے میں تجزیہ بھی کیا جاسکتا ہے۔ این جے ڈی جی مقدمات کی نشان دہی کرنے ، بندو بست کرنے اور معاملات کے التوا کو کم کرنے کے لئے ایک نگرانی کے آلے کے طور پر کام کرتا ہے۔ یہ مقدمات کا فیصلہ کرنے میں تاخیر کو کم کرنے سے متعلق پالیسی فیصلے کرنے اور معاملات کے التوا کو کم کرنے کے لئے بھی معلومات فراہم کرتا ہے۔ یہ عدالتوں کی کارکردگی ، نظام میں رکاوٹوں کی بہتر نگرانی کا کام انجام دیتا ہے اور اس طرح ایک مؤثر بندو بست کے آلے کے طور پر کام کرتا ہے۔ زمین سے متعلق تنازعات کا پتہ لگانے کے لئے 26 ریاستو کے اراضی کے ریکارڈ کے اعداد وشمار کو این جے ڈی جی کے ساتھ مربوط کیا گیا ہے۔
عالمی بینک نے 2018 کے لئے کاروبار کرنے میں آسانی کے لئے قومی عدلیہ ڈاٹا گرڈ کی ستائش کی ہے ، جس نے کیس مینجمنٹ رپورٹس تیار کرنا ممکن بنایا ہے اور اس طرح کانٹریکٹ کے نفاذ کو آسان بنایا ہے۔ حکومت ہند کے ذریعہ اعلان کردہ قومی اعداد وشمار میں ساجھیداری اور رسائی میں پالیسی  کے مطابق مرکزی اور ریاستی حکومتوں کو اوپن ایپلی کیشن پروگرامنگ انٹر فیس  فراہم کیا گیا ہے، تاکہ محکمہ جاتی آئی ڈی اور ایکسس کی کو استعمال کرتے ہوئے این جے ڈی جی تک آسان رسائی حاصل ہوسکے۔ اس سے ادارہ جاتی فریقوں کو اپنے تجزیئے اور نگرانی کے مقصد سے این جے ڈی جی کے اعداد وشمار تک رسائی حاصل ہوگی۔ اس سہولت کو مستقبل میں غیر ادارہ جاتی فریقوں تک توسیع دینے کی بھی تجویز ہے۔
۔۔۔۔۔۔۔۔۔۔۔۔۔۔۔۔۔۔

U-8719
(Visitor Counter : 41
الیکٹرانکس اور اطلاعات تکنالوجی کی وزارت
میٹی اسٹارٹ اپ ہب اور میٹا نے ہندوستان میں ایکس آر ٹیکنالوجی اسٹارٹ اپس کی رفتار کو تیز کرنے کے لیے تعاون کیا
میٹی اسٹارٹ اپ ہب  میٹا  کے ساتھ مل کر پورے ہندوستان میں XR ٹیکنالوجی اسٹارٹ اپس کو سپورٹ کرنے اور تیز کرنے کے لیے ایک پروگرام شروع کرے گا۔
اس پروگرام کا اعلان 13 ستمبر 2022 کو کیا جائے گا۔ الیکٹرانکس اور انفارمیشن ٹیکنالوجی، اور ہنر مندی کے فروغ اور صنعت کاری کے وزیر مملکت جناب راجیو چندر شیکھر اور جوئل کپلن، نائب صدر، گلوبل پالیسی، میٹا، اس موقع پر موجود ہوں گے۔
یہ تعاون ابھرتی ہوئی اور مستقبل کی ٹیکنالوجیز میں مہارت حاصل کرنے کے لیے حکومت کی کوششوں کا حصہ ہے۔
تخلیق کاروں، ڈیولپرز کے ایک بڑے ٹیلنٹ پول اور متحرک ٹکنالوجی ماحولیاتی نظام کے ساتھ میٹاورس میں ایک اہم کردار ادا کرنے کے لیے ہندوستان کو منفرد مقام حاصل ہے۔ دنیا ڈجیٹل مصنوعات کی زیادہ طلب کو پورا کرنے کے لیے سپلائی ٹیکنالوجی، جدت طرازی اور ہنر کے لیے اس کی طرف دیکھتی ہے۔
میٹی  کی ایک پہل، میٹی اسٹارٹ اپ ہب ایک قومی پلیٹ فارم ہے جو ٹیکنالوجی کی اختراعات، اسٹارٹ اپس، اور دانشورانہ خصوصیات کی تخلیق کو فروغ دینے پر مرکوز ہے۔
آج، اس کے پاس تقریباً 3000 سے زیادہ ٹیک اسٹارٹ اپس سپورٹ ہیں، جس کا وژن اگلے تین سے پانچ سالوں میں اسے دس ہزار سے زیادہ اسٹارٹ اپس تک پہنچانا ہے۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 194.43 کروڑ سے تجاوز کرگئی
12 سے 14 سال کی عمر کے گروپ کے لئے 3.46کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 28,857 ہے
گذشتہ 24 گھنٹوں میں 5,233 نئے معاملات سامنے آئے
شفایابی کی شرح فی الحال 98.72 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.12 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کیعبوری رپورٹوں کے مطابق 194.43 کروڑ  سے تجاوز کرگئی ہے۔یہ سنگ میل2,48,41,726 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.46کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,07,403
|
|
دوسری خوراک
|
|
1,00,45,028
|
|
احتیاطی خوراک
|
|
53,30,935
|
|
صف اول کے کارکنان
|
|
پہلی خوراک
|
|
1,84,20,048
|
|
دوسری خوراک
|
|
1,75,91,938
|
|
احتیاطی خوراک
|
|
90,01,952
|
|
12 سے 14 سال کی عمر کا گروپ
|
|
پہلی خوراک
|
|
3,46,80,050
|
|
دوسری خوراک
|
|
1,82,75,795
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,96,92,001
|
|
دوسری خوراک
|
|
4,64,78,107
|
|
18سے44برس کی عمرکےگروپکےافراد
|
|
پہلی خوراک
|
|
55,74,17,391
|
|
دوسری خوراک
|
|
49,27,06,898
|
|
احتیاطی خوراک
|
|
12,30,636
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,32,96,219
|
|
دوسری خوراک
|
|
19,14,38,576
|
|
احتیاطی خوراک
|
|
16,36,057
|
|
60 سال سے زیادہ عمرکےافراد
|
|
پہلی خوراک
|
|
12,71,27,190
|
|
دوسری خوراک
|
|
11,94,36,496
|
|
احتیاطی خوراک
|
|
2,01,13,696
|
|
احتیاطی خوراک
|
|
3,73,13,276
|
|
کل تعداد
|
|
1,94,43,26,416
ہندوستان میں زیرعلاج مریضوں کی تعداد آج 28,857 ہوگئی جو ملک کے مجموعی پازیٹو معاملات کا 0.07فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.72 فیصد ہے۔گزشتہ 24 گھنٹوں کے دوران 3,345 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,26,36,710 ہے۔
گزشتہ 24 گھنٹوں کے دوران 5,233 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,13,361 انجام دیئے گئے۔ ہندوستان میں اس وقت تک مجموعی طور پر85.35 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 1.12 فیصد ہے۔جبکہ مثبت معاملات کی یومیہ شرح اس وقت 1.67 فیصد درج کی گئی ہے۔
وزارت دفاع
بھارتی فضائیہ کے ایئر مارشل آر جے ڈک ورتھ، وی ایس ایم نے مغربی کمان کے سینئر ایئر اسٹاف آفیسر کی حیثیت سے عہدہ سنبھالا
نئی دہلی،16؍دسمبر،ایئر مارشل آر جے ڈک ورتھ ، وششٹ سیوا میڈل ، نے آج فضائیہ کی مغربی کمان کے صدر دفتر میں سینئر ایئر اسٹاف آفیسر کا عہدہ سنبھال لیا ہے۔
نیشنل ڈیفنس اکیڈمی میں تعلیم پانے والے ڈک ورتھ نے 28 مئی 1983 کو بھارتی فضائیہ کی جنگی شاخ میں کمیشن لیا تھا۔ انہیں مختلف قسم کے جنگی اور تربیتی طیاروں کی تین ہزار گھنٹے سے زیادہ کی پروازوں کا تجربہ ہے اور وہ ایک اہل فلائنگ انسٹرکٹر ہیں۔ وہ ویلنگٹن کے ڈیفنس سروس اسٹاف کالج اور نیشنل ڈیفنس کالج میں بھی تربیت حاصل کرچکے ہیں۔
اپنے کیریئر کے دوران ایئر مارشل نے جن اہم عہدوں اور شعبوں میں کام کیا ہے ان میں مگ- 21 اسکواڈرن کی کمان ، ایک اہم جنگی اڈے کے چیف آپریشن آفیسر اور اسٹیشن کمانڈر کا عہدہ، ایس ایف سی میں ڈائریکٹر اسٹریٹجک آپریشنز ، مشرقی کمان میں ایئر -1 ، ایئر وار فیئر کے کالج کے ڈپٹی کمانڈنٹ ، ایئر ہیڈ کوارٹر  کے پرنسپل ڈائریکٹر آپریشن کے عہدے شامل ہیں۔ ایئر وائس مارشل کے طور پر وہ آئی ڈی ایس کے ہیڈ کوارٹر میں انٹیگریٹڈ ڈیفنس اسٹاف کے اسسٹنٹ چیف ، وسطی ایئر کمان کے ہیڈ کوارٹر میں ایئر آفیسر کمانڈنگ ، فضائیہ کے جنوبی کمان کے ایئر ڈیفنس کمانڈر رہ چکے ہیں۔ مغربی ایئر کمان کے سینئر ایئر اسٹاف آفیسر کا عہدہ سنبھالنے سے پہلے وہ سینٹرل ایئر کمان کے سینئر ایئر اسٹاف آفیسر تھے۔ ان کی گراں قدر خدمات کے عوض میں انہیں صدر جمہوریہ ہند نے 2008 میں وششٹ سیوا میڈل سے نوازا تھا۔
۔۔۔۔۔۔۔۔۔۔۔۔۔۔۔۔
U-5872
(Visitor Counter : 51
وزارت دفاع
وزارت دفاع اور میسرز بھارت الیکٹرانکس لمیٹڈ، بنگلورو نے لڑاکا طیارے کے لیے جدید الیکٹرانک وارفیئر سوٹ کی خریداری کے معاہدے پر دستخط کیے
وزارت دفاع اور بھارت الیکٹرانکس لمیٹڈ  نے ہندوستانی فضائیہ کے لڑاکا طیاروں کے لیے ایڈوانسڈ الیکٹرانک وارفیئر  سوٹ کی فراہمی کے لیے ایک معاہدہ کیا۔ معاہدے پر آج یہاں MoD اور M/s BEL کے درمیان دستخط ہوئے۔ معاہدے کی مجموعی لاگت کا تخمینہ 1993 کروڑ روپے ہے۔
اعلی درجے کے EW نظاموں کی فراہمی سے IAF لڑاکا طیاروں کی جنگ میں بنے رہنے کی صلاحیت میں نمایاں اضافہ ہو گا جبکہ مخالفوں کے زمینی اور فضائی فائر کنٹرول اور نگرانی کے راڈاروں کے خلاف آپریشنل مشنز شروع کیے جائیں گے۔ ای ڈبلیو سوٹ کو ڈیفنس ریسرچ اینڈ ڈیولپمنٹ آرگنائزیشن  نے مقامی طور پر ڈیزائن اور تیار کیا ہے۔ یہ پروجیکٹ بنیادی طور پر آتم نربھر بھارت کی روح کو مجسم کرتا ہے اور خود انحصاری کی طرف سفر کو آسان بنانے میں مددگار ہو گا۔